Taklit taqeddact tuḥrict teswa tessared , tugi-as I tlellit ad d-tẓiẓ ulamma ɣer yiri n tala .imi sgunfant , uɣalent ɣer tikli-nsent , ttnadint ɣef watmaten-nni . Imi jbant akin I yiwet n tiɣilt , walant ɣer yiwet –nniḍen ddexxan iteffeɣ-d seg yiwen n uxxam d ameqqran , ittali deg yigenni irennu .Rrant srid ɣur-s , wwḍent kan ufant sebɛa watmaten-nni . Yal yiwet deg-sent teqqar-asen : D nekk i d uletma-twen . arrac-nni ɛewqen , ur ẓrin anta i yessawalen tidet . Kren ssutren yiwen n umɣar azemni d anarag-nsen .yenna-asen : Aɣetasent –d lḥenni ad t-wwtent i yiqerray-nsent , tin yugin ad tekkes tacwawt-is sdat –wen att-an d tin i d uletma-twen . Taklit ur neɣfil wissen akken amek, ɛni tesla-asen , teẓra d acu i bɣan warrac . Asmi i d-uɣen lḥenni-nni , ssersen-t-id ad t-wwtent i yiqerray-nsent .Tilellit war akukru , tekkes timḥeremt yeqqnen aqerru-is, teǧǧa acekkuḥ-is iselben dayen kan yeɣli-as-d ɣef tuyat . Ma d taklit ur nettu awelleh n umɣar azemni tenna: Nekk ur zmireɣ ara ad ǧǧeɣ aqerru-iw ɛeryan sdat watmaten-iw . Dayen, fran-tt, d tagi i d uletmatsen ɣas ulamma tikkelt-a amɣar azemni yeɛfes icuḍaḍ -is .Dɣa , ɣef waya i ttǧǧan taklit tuḥrict deg uxxam tettnawal ma d tilellit , uletma-tsen , fkan-tt i tekssawt n yileɣman , gar 101